महेंद्रसिंग धोनी

प्रतिस्पर्धी संघांना घरी धाडून दिमाखात बादफेरीत जाणारा चेन्नईचा विजयरथ यंदा लीग स्टेजला गाळात रुतला. बारा वर्षांपूर्वी आयपीएल अवतरलं तेव्हा महेंद्रसिंग धोनीच्या नेतृत्वात खेळणाऱ्या टीम इंडियाने पहिलावहिला ट्वेन्टी-20 वर्ल्डकप पटकावला होता. 

लांब केसांचा, धष्टपुष्ट शरीरयष्टीचा, मिश्कील हसणारा आणि पल्लेदार फटके मारणारा रांचीचा राजकुमार माही अर्थात महेंद्रसिंग धोनी दूरवरच्या चेन्नईच्या ताफ्यात गेला. तेव्हा कोणाला वाटलंही नव्हतं की धोनी चेन्नईकरांचा लाडका थाला होईल. 

धोनी आणि चेन्नई सुपर किंग्ज हे एकमेकांचे समानार्थी शब्द होतील. धोनी आयपीएलच्या तयारीसाठी चेन्नईत दाखल होई तेव्हापासून जल्लोषाला उधाण येई. धोनीच्या सराव सत्राला हजारो चाहत्यांची गर्दी उसळत असे. 

आयपीएलच्या निमित्ताने फ्रँचाईज पद्धतीचं क्रिकेट आपल्याकडे रुजवण्यात आलं. बीसीसीआयचे माजी अध्यक्ष एन. श्रीनिवासन यांनी चेन्नईकरांना धोनीरुपी बीज दिलं. एक तपानंतर चेन्नईकरांच्या थालाचा लोकप्रियतेच्या, जिंकण्याच्या, जेतेपदांच्या बाबतीत डेरेदार वृक्ष झाला आहे.   

महेंद्रसिंग धोनीच्या या संघाने जिंकण्याची सवय अंगी बाणवल... आणखी 4000 वर्णांसाठी लेख सुरू ठेवा:
ी. चाहत्यांनाही तीच सवय लावली. धोनीच्या या संघाने ओल्ड स्कूल थिकिंगची तत्वं अंगीकारली. कॉर्पोरेट कल्चरमध्ये 'हायर अँड फायर' नीती राबवली जाते. 

धोनी आणि चेन्नईच्या संघव्यवस्थापनाने लिलावात विचारपूर्वक खेळाडू घेतले. त्या माणसांवर विश्वास ठेवला. संपूर्ण हंगाम फॉर्मसाठी झगडणाऱ्या खेळाडूवरही चेन्नईने विश्वास ठेवला. 

अनेकदा संपूर्ण हंगामभर चेन्नईची प्लेइंग इलेव्हन कायम असे. खेळणारे खेळत, बेंचवरचे बेंचवर बसत. पण कधीही बंडाचा एल्गार, संधी न मिळाल्याची तक्रार ऐकू आली नाही. 

चेन्नई सुपर किंग्स

कॉर्पोरेट कल्चरमध्ये मीटिंग्जना महत्त्व असतं. गोल गोल, घोळ घोळ बोलूनही हाती फारसं काही लागत नाही आणि अमाप वेळही जातो अशा बैठकांमध्ये. धोनीच्या या संघाच्या मीटिंग्ज कमी असत आणि झाल्या तरी झटपट उरकत. 

आंतरराष्ट्रीय स्तरावरच्या खेळाडूंना कसं खेळा हे सांगायची गरज नाही. नव्या दमाच्या खेळाडूंनी आयपीएलचा माहोल अनुभवावा, त्यासमोर दबून जाऊ नये हे धोनीचं तत्व असे. तुमच्या हातून चुका होतील, पण सैरभैर होऊ नका, नवीन आहात, असं होणं साहजिक आहे, मी जबाबदारी घेतो हे धोनीचं म्हणणं होतकरू खेळाडूंना धीर देत असे. 

ऋतुराज गायकवाड

आतापर्यंतच्या हंगामात प्लेऑफ्स अर्थात बादफेरी गाठण्याचा दुर्मीळ विक्रम चेन्नईच्या नावावर आहे. यंदा ही परंपरा खंडित झाली आहे. पिच, हवामान, मैदानाचे बारकावे ओळखून शंभर टक्के योगदान द्यावं. 

प्रोसेसप्रती सर्वस्व झोकून दिल्यानंतरही पराभव पदरी पडला तर चिंता नको. हा खेळ आहे. कधीतरी हार होणारच हा धोनीचा आणि संघव्यवस्थापनाचा मंत्र असे. प्रोसेसवर प्रचंड भर देणाऱ्या चेन्नईने अंतिम उद्दि वर म्हणजे जेतेपदावरची पकड ढळू दिली नाही. तीन जेतेपदं पटकावली आणि दरवर्षी ते जेतेपदाच्या आसपास असत. कधी रनरअप, कधी प्लेऑफ्स. जेतेपद नेहमी त्यांच्या दृष्टिक्षेपात असे. 

प्रतिभावान किती आहात, यापेक्षा तुम्ही प्रत्येक वेळी सर्वोत्तम प्रयत्न देताय ना? स्वत:मध्ये सुधारणा करताय ना यावर चेन्नईने भर दिला. चमत्कारापेक्षा सातत्यावर लक्ष केंद्रित केलं. 

लिलावात खेळाडूंची निवड, अंतिम संघनिवड, सपोर्ट स्टाफची निवड या कशातही चेन्नईने धरसोडपणा केला नाही. कदाचित म्हणून चेन्नई सुपर किंग्स म्हणजे एक कुटुंब आहे असं या संघासाठी खेळणारे अनेकजण म्हणतात. 

चेन्नई सुपर किंग्स

धोनी माझा भाऊ आहे असं दक्षिण आफ्रिकेचा कर्णधार फॅफ डू प्लेसिस तसंच आधुनिक क्रिकेटमधील...